Românii au început să pună în practică o metodă prin care fraudează sistemul de garanție-returnare. Este vorba despre o metodă care a fost preluată din alte țări din Europa, unde s-a introdus sistemul de garanție.
Mai exact folosesc o metodă prin care un PET, care nu are eticheta de garanție, prin care primești 50 de bani înapoi devine eligibil. Din câte se pare metoda este simplă și a fost detaliată într-un video pe Tik-Tok.
De asemenea și reporterii de la libertatea.ro au testat metoda și au confirmat că aceasta funcționează.
Despre fraudă a vorbit și ministrul Mediului, Mircea Fechet.
Ce a spus ministrul Fechet
„Cu cât scăpăm mai repede de ambalajele vechi din piaţă, cei care vor să fraudeze sistemul nu au pe ce să lipească etichete falsificate.
Eu cred că e un fenomen care nu a luat amploare şi nici nu poate să ia amploare pentru că sistemul are la rândul lui şi o protecţie la fraudă”, a declarat marţi, ministrul Mediului.
Cum fraudează sistemul
Cei care pun în practică metoda urmează niște pași simpli. Scanează sau fac o poză la un cod de bare care aparține unui PET ce este marcat pentru garanție.
Apoi, scot la imprimantă pe hârtie autocolantă, sau lipsesc cu bandă adezivă codul de bare scanat peste cel original al produsului.
CITEȘTE ȘI: Garanție de 50 de bani, de plătit în magazine. Cum se aplică Sistemul Garanție-Returnare, din 30 noiembrie
După ce au lipit codul de bare scanat pe sticle merg la un centru de colectare.
Din câte se pare sistemul recunoaște PET-ul ca fiind unul cu garanție și emite bonul de 50 de bani.
De la 1 iulie PET-urile, sticlele sau dozele de aluminiu care nu au sigla SGR nu vor mai putea fi introduse pe piață. Până la acea dată încă se mai vând în paralel și produse cu siglă, dar și fără siglă.
Condiții de returnare a unui ambalaj cu sigla SGR
Pentru a fi returnate, ambalajele trebuie să fie:
- intacte, nedegradate şi nedeformate
- să nu fie sparte, turtite sau presate
- pentru ca acestea să poată fi scanate după formă şi dimensiuni de automatele de colectare sau de echipamentele de numărare şi sortare.
- Recipientele trebuie să fie golite de conţinut.
Urmăriți Alba24.ro și pe Google News
Dacă ți-a plăcut articolul: